آوروپا بیرلیگی (AB) ایسرایلین اردن وادی‌سینده قانون‌سوز یئنی یهودی یاشاییش منطقه‌سی قورماق پلانی‌نین ایلحاق موباحیثه لریندن سونرا گوندمه گلدیگینی بیلدیردی.
بیرلیگین آچیقلاماسیندا "آوروپا بیرلیگی وضعیتی یاخیندان تعقیب ائتمکده داوام ائده‌جک و احتیمال اولونان ایلحاق قارشی‌سیندا لازیم اولان آدیم‌لاری آتا‌جاق"-دئیه قئید اولونوب.
آوروپا بیرلیگی-نین خاریجی ایشلر و تهلوکه‌سیزلیک مسئله‌لری عذره عالی نماینده‌سی فدریکا موگرینی‌نین اوفیسیندن وئریلن آچیقلامادا ایسرایل حکومتی‌نین اردن وادیسینده قانون‌سوز مسکونلاشما یئرلری ایستیفاده‌یه وئریلمه‌سینی تصدیقلمه‌سینه رئاکسیا گؤستریلدی.
"آوروپا بیرلیگی دوغو قودس داخیل ایشغال آلتینداکی فیلیسطین تورپاق‌لارینداکی بوتون یاشاییش منطقه‌لری‌نین اولوسلار آراسی حقوقا ضدی اولدوغونو بیر داها وورغولاییر " ایفاده‌سی‌نین ایشلدیلدیگی آچیقلامادا ایسرایل بو چرچیوه‌دکی بوتون فعالیت‌لرینه سون قویماغا چاغیریلیب.
ایسرایلین بو قراری‌نین "ایلحاق" موباحیثه لریندن سونرا گوندمه گلدیگینه دقت چکیلن آچیقلامادا "احتیمال اولونان ایلحاق آدیمی چوخ جدی شکیلده اولوسلار آراسی حقوقون پوزونتوسو معناسی داشیییر، ایکی دؤولت‌لی حل پروسه‌نین قارشی‌سیندا چتین‌لیک دوغورار و بؤلگه‌نین ثابت‌لیگینه تهدید اولار" ایفاده‌لری یئر آلیب.
آچیقلامادا آوروپا بیرلیگی-نین قودس ده داخیل اولماقلا 1967 سرحدلرین‌دن اوولکی هئچ بیر دییشیک‌لیگی تانیمایاجاغی قئید ائدیله‌رک بیلدیریلیب کی، آوروپا بیرلیگی وضعیتی چوخ یاخیندان تعقیب ائتمکده داوام ائده‌جک. بیرلیگ ایسرایل حکومتی ده داخیل ایکی طرفین اولوسلار آراسی حقوقا اویغون و مسئولیت‌لی شکیلده رفتار ائتمه‌سینی گؤزلییر.
